**Մահդի Ուբեյդ** (ֆր.՝ Mehdi Abeid, օգոստոսի 6, 1992(1992-08-06), Մոնթրեյ), ալժիրցի ֆուտբոլիստ, «Դիժոն» ակումբի և Ալժիրի ազգային հավաքականի կիսապաշտպան։

Ակումբային կարիերիա
-------------------

Ուբեյդը «Լանս» ակումբի սան է։ 2011 թվականին նրան նկատել են անգլիական «Նյուքասլ Յունայթեդ» ակումբի սկաուտները և հրավիրել թիմին։ Առաջին երկու մրցաշրջաններում Մահդիին շատ քիչ խաղային պրակտիկա է ստացել։ Անգլիայի լիգայի գավաթի խաղարկության՝ «Նոթինգհեմ Ֆորեստի» դեմ խաղում նա կատարել է իր նորամուտը հիմնական կազմում։ 2013 թվականին սկզբին խաղային պրակտիկա ստանալու համար Ուբեյդը վարձավճարով տեղափոխվել է շոտլանդական «Սենտ Ջոնստոն»։ Փետրվարի 11-ին կայացած «Հիբերնիանի» դեմ խաղում նա կատարել է իր դեբյուտը Շոտլանդիայի Պրեմիեր լիգայում։ Նույն տարվա ամռանը Մահդին վարձավճարով տեղափոխվել է հունական  «Պանատինաիկոս»։ Օգոստոսի 18-ին «Պանետոլիկոսի» դեմ խաղում նա կատարել իր դեբյուտը Հունաստանի Սուպերգավաթի խաղարկությունում։ Օգոստոսի 31-ին «Վերիայի» դեմ խաղում Ուբեյդը խփել է իր առաջին գոլը «Պանատինաիկոսի» կազմում։ 2014 թվականին նա օգնել է ակումբին նվաճել Հունաստանի գավաթը։

2014 թվականի ամռանը Ուբեյդը վերադարձել է «Նյուքասլ»։ Նոյեմբերի 1-ին «Լիվերպուլի» հետ խաղում նա առաջին անգամ հանդես եկավ Անգլիայի Պրեմիեր Լիգայում։ 2015 թվականի ամռանը Մահդիի տրանսֆերը գնել է «Պանատինաիկոսը»։ Մրցաշրջանի ավարտին ակումբն զբաղեցրել է երկրորդ տեղը։

2016 թվականի ամռանը Ուբեյդը վերադարձել է Ֆրանսիա՝ պայմանագիր կնքելով «Դիժոն» ակումբի հետ։ Հոկտեմբերի 25-ին «Բաստիայի» հետ խաղում նա կատարել է իր նորամուտը Լիգայի 1-ում։ Նոյեմբերի 26-ին «Բորդոյի» դեմ խաղում Մահդին խփել է իր առաջին գոլը հօգուտ «Դիժոնի»։

Միջազգային կարիերիա
-------------------

Ուբեյդը ծնվել է Ֆրանսիայում և հանդես է եկել երկրի երիտասարդական հավաքականների կազմում։ 2009 թվականին Ֆրանսիայի պատանեկան հավաքականի կազմում մասնակցել է Գերմանիայում անցկացված Եվրոպայի պատանեկան առաջնությանը։ 2011 թվականին Մահդին որոշել է հանդես գալ իր պատմական հայրենիքի՝ Ալժիրի հավաքականում։ Հունիսի 13-ին Մահդին կատարել է իր նորամուտն Ալժիրի հավաքականում՝ մասնակցելով Աֆրիկայի գավաթի որակավորման փուլի՝ Սեյշելյան կղզիների հավաքականի դեմ խաղին։

2017 թվականին Ուբեյդը մասնակցել է Գաբոնում անցկացվող Աֆրիկայի գավաթի խաղարկությանը։  Մրցաշարում նա խաղացել է Թունիսի ազգային հավաքականի դեմ։

Ձեռքբերումներ
-------------

**Ակումբային**

Հունաստան **«Պանատինաիկոս»**

* 2013/2014 − Հունաստանի գավաթակիր

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Transfermarkt.com(բազմ․) — 2000.
2. 1 2  FBref.com(բազմ․)
3. 1 2  As (իսպ.) — Madrid: Grupo Prisa, 1967.
4. ↑  «Հայբերնիան VS. Սենտ Ջոնստոն 1:3» (անգլերեն). soccerway.com. 2013 թ․ փետրվարի 11.
5. ↑  «Պանատինաիկոս VS. Պոնետոլիկոս 2:0» (անգլերեն). soccerway.com. 2013 թ․ օգոստոսի 18.
6. ↑  «Պանատինաիկոս VS. Վերիա 1:1» (անգլերեն). soccerway.com. 2013 թ․ օգոստոսի 31.
7. ↑  «Նյուքասլ Յունայթեդ VS. Լիվերպուլ 1:0» (անգլերեն). soccerway.com. 2014 թ․ նոյեմբերի 1.
8. ↑  «Բաստիա VS. Դիժոն 0:0» (անգլերեն). soccerway.com. 2016 թ․ հոկտեմբերի 25.
9. ↑  «Բորդո VS. Դիժոն 3:2» (անգլերեն). soccerway.com. 2016 թ․ նոյեմբերի 26.
10. ↑  «Ալժիր VS. Թունիս 1:2» (անգլերեն). soccerway.com. 2017 թ․ հունվարի 19.

Արտաքին հղումներ
----------------

* Վիճակագրությունը soccerway կայքում
* Scoresway Profile
* Ֆուտբոլիստի էջը «Նյուքասլ Յունայթեդի» պաշտոնական կայքում

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | AS.com · BDFA · FootballDatabase.eu · L’Équipe · National Football Teams.com · Soccerbase (խաղացող) · Soccerway · playmarkerstats.com (խաղացող) · Transfermarkt (խաղացող) · worldfootball.net (խաղացող) · ՈւԵՖԱ |

 |